ЈН: Израда техничке документације и прибављање дозвола за изградњу комплекса КМЦ „Београд“


6.4.  КЛИМАТИЗАЦИЈА ОБЈЕКАТА

Систем за климатизацију објеката и помоћних објеката у комплексу КМЦ Београд је према технологији и захтевима подељен у следеће функционалне целине:
1. Климатизација главног објекта са магацинско – гаражним делом,
2. Климатизација сервер сале,
3. Просторија за смештај УПС-ова у енергетском блоку.

1. Климатизација главног објекта са магацинско-гаражним делом

Главни објекат са магацинско – гаражним делом у смислу пројектовања климатизације је потребно третирати као две функционалне целине и то:
· Административни део (канцеларијско-пословни) и
· Магацинско - гаражни део. 

Унутрашње захтеване температуре у зимском периоду су:
· Административни део (канцеларијско-пословни): 24°С и
· Магацинско - гаражни део: 12°С. 

Унутрашње захтеване температуре у летњем периоду су:
· Административни део (канцеларијско-пословни): 24°С и
· Магацинско - гаражни део: 27°С. 

Грејање и хлађење је потребно предвидети помоћу система за климатизацију са променљивим протоком расхладног флуида (VRV/VRF систем), који омогућава грејање и хлађење независно по зонама. 
Како је наведени систем једини извор грејања у објекту, потребно је предвидети систем који може да ради и при температури од - 25°С, док номинални капацитет грејања мора да обезбеди од - 15°С.
Спољне јединице система, а према приложеном концептуалном решењу је потребно предвидети у просторији опреме за климатизацију. Позиција опреме за климатизацију je предвиђена у склопу магацинско-гаражног дела. Зависно од потреба и захтева опреме за климатизацију, могућа је и друга позиција, а за коју се мора добити сагласност Наручиоца.

За климатизацију просторија у административном делу (канцеларијско-пословни) предвидети парапетне VRV/VRF јединице, који обезбеђују адекватно грејање и хлађење у зони боравка људи. 
Тачну позицију и број парапетних VRV/VRF унутрашњих јединица у свакој просторији усагласити са представником Наручиоца.
Трасе вођења машинских инсталација, како у објекту, тако и у свакој просторији у објекту усагласити са представником Наручиоца.

За грејање/хлађење магацинско - гаражног дела предвидети каналске VRV/VRF јединице, који посредством вентилационих канала и дистрибутивних елемената обезбеђују адекватно грејање и хлађење предметног простора.
Тачну позицију и број каналских VRV/VRF унутрашњих јединица, као и трасе вођења канала и машинских инсталација у простору у свакој просторији усагласити са представником Наручиоца.
У просторији магацинско – гаражног дела која је намењена за сервис мерних возила, осим наведеног система за климатизацију, предвидети пребацивање постојећег потплафонског клима система који се тренутно налази у постојећем објекту КМЦ Београд. Тачна позиција постављања ће се усагласити са представником Наручиоца. Пројектом је потребно предвидети све неопходне инсталације за предметни клима систем и додатна грејна тела са термостатом на одговарајућим зидовима у договору са Наручиоцем.


2. Климатизација сервер сале

За климатизацију сервер сале предвидети наменски систем за климатизацију сервер сала и ИТ опреме. Климатизацију пројектовати као редудантну (3 радне јединице + 1 редудантна јединица), тако да у случају испада једне јединице, остале у потпуности могу преузети климатизацију сервер сале.
Капацитет система за климатизацију предвидети према максималној потрошњи опреме у сервер сали (цца. 150 kW) и максималној снази УПС-а (цца. 150 кVA).
Потрошње опреме су дате на основу тренутних информација са којима Наручилац располаже и могућа је промена исте, а што ће се дефинисати пре почетка израде техничке документације, што ће условити и коначан број јединица. 
У сервер сали је предвиђен „дупли под“ и „спуштени плафон“. Климатизацију предвидети на начин да се „хладан ваздух“ убацује кроз „дупли под“, а „топли ваздух“ враћа кроз  „спуштени плафон“ до унутрашњих јединица система за климатизацију.
За климатизацију сервер сале предвидети инверторски систем са континуалном регулацијом капацитета.
Основне карактеристике:
· Расхладни капацитет: минимум 40 kW
· Проток ваздуха: минимум 18.000 m3/h
· Расхладни флуид: R410A или новији
· Температурни опсег спољашње температуре у коме систем мора да ради: -15 до 45°С

Позицију унутрашњих јединица усагласити у договору са Наручиоцем, а након коначног усвајања броја и позиције рекова, УПС-ова и разводних ормана у сервер сали. 
Тачну позицију спољашње јединице (јединица) усагласити са Наручиоцем. Предвиђена позиција за њихову монтажу је на крову објекта. Након усвајања коначне позиције, предвидети облагање истих како би се визуелно уклопиле у амбијент објекта и са њим чиниле јединствену целину. 

3. Климатизација просторије за смештај УПС-ова и соларних инвертора у енергетском блоку

Климатизацију просторије за смештај УПС-ова и соларних инвертора која се налази у енергетском блоку је потребно предвидети системом за климатизацију који се састоји од минимум два клима уређаја, а како би се и у случају испада или квара једног од њих и даље обезбедила климатизација просторије.
Клима уређај се састоји од спољне јединице и унутрашње јединице потплафонског типа. 
Клима уређај мора бити предвиђен за рад током целе године, а минимални капацитет хлађења мора бити Qhl= 6 kW (снага једног уређаја). Предвиђени клима уређаји морају имати функцију техничког хлађења и рада са ниским нивоом влаге у просторији. Опсег рада у режиму хлађења мора бити минимално у опсегу од -15 до +45 °C спољне температуре.



